
AZ EURÓPAI PARLAMENT JOGALKOTÁSI ÁLLÁSFOGLALÁS-TERVEZETE
az Európai Unió és Izland közötti, a 2021–2027-es időszakra szóló, az Integrált Határigazgatási Alap részét képező, a határigazgatás és a vízumpolitika pénzügyi támogatására szolgáló eszközre vonatkozó kiegészítő szabályokról szóló megállapodásnak az Unió nevében történő megkötéséről szóló tanácsi határozattervezetről
(12125/2023 – C9‑0004/2024 – 2023/0231(NLE))
(Egyetértés)
Az Európai Parlament,
–	tekintettel a tanácsi határozat tervezetére (12125/2023),
–	tekintettel az Európai Unió és Izland közötti, a 2021 és 2027 közötti időszakra szóló, az Integrált Határigazgatási Alap részét képező, a határigazgatás és a vízumpolitika pénzügyi támogatására szolgáló eszközre vonatkozó kiegészítő szabályokról szóló megállapodás tervezetére (12124/2023),
–	tekintettel a Tanács által az Európai Unió működéséről szóló szerződés 77. cikke (2) bekezdésével és 218. cikke (6) bekezdése második albekezdése a) pontjával és 218 cikke (7) bekezdésével összhangban előterjesztett, egyetértésre irányuló kérelemre (C9‑0004/2024),
–	tekintettel eljárási szabályzata 105. cikkének (1) és (4) bekezdésére és 114. cikkének (7) bekezdésére,
–	tekintettel az Állampolgári Jogi, Bel- és Igazságügyi Bizottság ajánlására (A9‑0000/2024),
1.	egyetért a megállapodás megkötésével;
2.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a tagállamok és Izland kormányainak és parlamentjeinek.

a. Háttér 

2021. július 7-én elfogadták a határigazgatás és a vízumpolitika pénzügyi támogatására szolgáló eszköznek az Integrált Határigazgatási Alap részeként a 2021–2027-es időszakra történő létrehozásáról szóló (EU) 2021/1148 európai parlamenti és tanácsi rendeletet (a továbbiakban: a HAVE-rendelet).
A HAVE-rendelet célja, hogy pénzügyi támogatással szolidaritást fejezzen ki azokkal a (tag)államokkal, amelyek külső határaikon a schengeni vívmányok rendelkezéseit alkalmazzák. A rendelet a schengeni vívmányok fejlesztésének minősül, amelyek keretében a schengeni vívmányok végrehajtásához, alkalmazásához és fejlesztéséhez társult országok (a továbbiakban: schengeni társult országok vagy társult országok) részt vesznek.
A HAVE-rendelet 7. cikkének (6) bekezdése úgy rendelkezik, hogy a schengeni vívmányok végrehajtásához, alkalmazásához és fejlesztéséhez társult országoknak a HAVE-ben való részvételük jellegének és módjának meghatározása érdekében – a vonatkozó társulási megállapodások releváns rendelkezéseivel összhangban – „megállapodásokat” kell kötni. Ezek a megállapodások az Unió és a schengeni társult országok által az EUMSZ 216. cikkének megfelelően megkötött megállapodások formáját öltik. 
Izland 2021. szeptember 1-jén értesítést küldött arról a döntéséről, hogy elfogadja a HAVE-rendelet tartalmát, és a rendeletet a belső jogrendjében végrehajtja.
[bookmark: _Hlk132892775]A Tanács 2022. február 21-én felhatalmazta a Bizottságot, hogy tárgyalásokat kezdjen[footnoteRef:1] az (EU) 2021/1148 európai parlamenti és tanácsi rendelet[footnoteRef:2] alapján Izlanddal, a Norvég Királysággal, a Svájci Államszövetséggel és a Liechtensteini Hercegséggel megkötendő, az említett országok pénzügyi hozzájárulásaira vonatkozó megállapodásokról és a 2021–2027-es időszakra szóló, a határigazgatás és a vízumpolitika pénzügyi támogatására szolgáló eszközben való részvételükhöz szükséges kiegészítő szabályokról, beleértve az Unió pénzügyi érdekeinek védelmét és a Számvevőszék ellenőrzési hatáskörét biztosító rendelkezéseket is. Az Izlanddal folytatott tárgyalásokat a megállapodás 2023. február 14-i parafálásával a Bizottság sikeresen lezárta. [1:  	A Tanács (EU) 2022/442 határozata (2022. február 21.) Izlanddal, a Norvég Királysággal, a Svájci Államszövetséggel és a Liechtensteini Hercegséggel az Európai Unió és az említett országok közötti, az Integrált Határigazgatási Alap részét képező, a határigazgatás és a vízumpolitika pénzügyi támogatására szolgáló eszközzel kapcsolatos kiegészítő szabályokról szóló megállapodások megkötésére irányuló tárgyalások megkezdésére való felhatalmazásról (HL L 90., 2022.3.18., 116. o.).]  [2:  	Az Európai Parlament és a Tanács (EU) 2021/1148 rendelete (2021. július 7.) a határigazgatás és a vízumpolitika pénzügyi támogatására szolgáló eszköznek az Integrált Határigazgatási Alap részeként történő létrehozásáról (HL L 251., 2021.7.15., 48. o.).] 

2023. július 13-án a Bizottság benyújtotta a Tanácshoz az Európai Unió és Izland közötti, az Integrált Határigazgatási Alap keretében a határigazgatás és a vízumpolitika pénzügyi támogatására szolgáló eszközre vonatkozó kiegészítő szabályokról szóló megállapodásnak az Európai Unió nevében a 2021 és 2027 közötti időszakra történő megkötéséről szóló tanácsi határozatra irányuló javaslatot.
2023. szeptember 28-án a Tanács elfogadta a határozatot, és ugyanazon a napon az Európai Parlament egyetértését kérte a fenti megállapodás megkötéséről szóló tanácsi határozattervezethez. A megállapodást 2023. december 20-án írták alá Brüsszelben.
2023. december 21-én a Tanács az Európai Parlament egyetértését kérte a fenti megállapodás megkötéséről szóló tanácsi határozattervezethez.


b. Az előadó álláspontja

Az Integrált Határigazgatási Alap részét képező, a határigazgatás és a vízumpolitika pénzügyi támogatására szolgáló eszköz a schengeni vívmányok összefüggésében egyedi eszköz, amelynek célja, hogy erős és hatékony európai integrált határigazgatást biztosítson a külső határokon, ugyanakkor a tagállamok és a társult országok alapvető jogokkal kapcsolatos kötelezettségvállalásaival teljes összhangban megőrizze a személyek szabad mozgását, valamint támogassa a közös vízumpolitika egységes végrehajtását és korszerűsítését, hozzájárulva ezáltal a magas szintű biztonság garantálásához a tagállamokban és a társult országokban.
A benyújtott dokumentumok alapján megállapítható, hogy Izland az uniós tagállamokhoz hasonlóan követi a határigazgatás és a vízumpolitika pénzügyi támogatására szolgáló eszköz létrehozásáról szóló rendeletben, valamint a közös rendelkezésekről szóló rendelet és a költségvetési rendelet alkalmazandó cikkeiben meghatározott szabályokat. 
Így az előadó az egyetértés megadását javasolja a megállapodás tekintetében, amely HAVE-rendelet 7. cikke (6) bekezdésének megfelelően meghatározza Izlandnak a 2021–2027-es programozási időszakban az Integrált Határigazgatási Alap részét képező, a határigazgatás és a vízumpolitika pénzügyi támogatására szolgáló eszközben való részvételéhez szükséges kiegészítő szabályokat.

